\documentclass[bokmaal]{nuug-brev}
\usepackage{url}
\location{Oslo}
\signature{Petter Reinholdtsen\\
  Leder i NUUG}
\yourref{200705911 EO MHG/bj}
\LetterDate{2007-11-01}
\begin{document}
\begin{letter}{Justis- og politidepartementet \\
    Lovavdelingen \\
    Postboks 8005 Dep \\
    0030 Oslo \\
    postmottak@jd.dep.no}
\opening{\textbf{Høringsuttalelse om forskrift til den nye offentlighetsloven}}

NUUG takker for muligheten til å kommentere Justis- og
politidepartementets arbeid med ny forskrift til
offentlighetsloven\footnote{\url{http://www.regjeringen.no/nb/dep/jd/dok/hoeringer/hoeringsdok/2007/Horing---forskrift-til-den-nye-offentleg/-2.html?id=479724}}.
NUUG er en ikke-kommersiell forening for profesjonelle databrukere,
programvareutviklere og driftspersonell. Foreningen har fokus på åpne
standarder, fri programvare og UNIX-lignende
operativsystemer. Foreningen ble dannet i juni 1984, da med formål å
stimulere til økt interesse og bruk av UNIX, samt å skape gode vilkår
for utveksling av informasjon og erfaring mellom brukere. NUUG er
tilknyttet USENIX som en nasjonal gruppe. I tillegg fungerer NUUG som
kontaktorgan mot andre internasjonale grupper og organisasjoner med
tilsvarende interesseområder. NUUGs kartgruppe består av folk med
interesse for kart og georeferert informasjon, og er en nasjonal
gruppe av OpenStreetMap-prosjektet.

Denne uttalelsen er ført i pennen av Tobias Brox, med innspill fra
Knut Arne Bjørndal, Magne Mæhre og NUUGs leder Petter Reinholdtsen.

Forslag til forskrifter ser generelt sett bra ut, vi setter bl.a. pris
på at det eksplisitt er fastslått at man ikke kan kreve inn
kopi-avgift på informasjon sendt pr elektronisk post.

Vi ser av forslag at departementet ønsker at dagens system med prising
og salg av digitale kartdata skal fortsette. Vi i NUUG tror at de
samfunnsøkonomiske konsekvensene av et frislipp av kartdata vil være
veldig mye større enn statens inntekter på kartsalg, og at dagens
prisingspolitikk derfor ikke bør fortsette.

Kombinasjon av ulike offentlige og private datasett gir nye muligheter
for produkter og applikasjoner. Det offentlige har til en viss grad
begynt med dette, der man f.eks. kan kombinere meteorologiske data og
sjøkart, men dette er kun tilgjengelig på web og det er ikke mulig å
ta med seg ut i båten. Man kan heller ikke inkludere egne datasett i
disse.

Fri programvare og åpne nett-tjenester er en trend i tiden, i NUUG har
vi opplevd at fri programvare som Linux til en stor grad har tatt over
hele UNIX-markedet. Internett domineres også av fritt tilgjengelige
tjenester. Utvikling av fri programvare og fritt tilgjengelige
nett-tjenester hindres effektivt så lenge datagrunnlaget ikke er
fritt. Gjennom et frislipp av kartdata blir mulighetene for nye
programmer og tjenester mye større, og vi tror hvermannsen vil oppleve
et økt tilbud av applikasjoner, både kvantitativt og kvalitativt.

Høy pris og mange bruksbegrensninger på kartdata medfører imidlertid
en høy terskel for å utvikle kartsystemer. Det er i dag vanskelig for
mindre aktører å komme inn i markedet, og markedet preges av få
aktører og lavt tilbud. Aktørene vil heller ikke prioritere marginale
nisjer, blant annet har Røde Kors hatt problemer med
dette\footnote{\url{http://www.nrk.no/nyheter/distrikt/nrk_ostafjells/buskerud/4718651.html}}.

Med en prisingspolitikk vil mye ressurser brukes på å utvikle
bruksbegrensninger - eksempelvis krever sjøkartdata i Norge spesielt
godkjente lesere. Rocknes hadde tilgang på oppdaterte kartdata, men
med den kartplotteren de hadde ombord var de nødt til å bruke britiske
kartdata. Vi ser ikke bort fra at Rocknes-forliset hadde vært unngått
med fri tilgang til
kartdata\footnote{\url{http://www.stortinget.no/dok15/2003/dw-200304-521.html}}.

Med dagens situasjon blir også mye ressurser lagt ned i å lage
konkurrerende tjenester. OpenStreetMap-prosjektet er helt fritt og
basert på frivillig innsats, a la
Wikipedia\footnote{\url{http://www.wikipedia.org/}}.  OpenStreetMap
har kommet et langt stykke med å kartlegge verden. Det er i dag over
16 tusen bidragsytere i OpenStreetMap-prosjektet. De fleste gatene i
Oslo er allerede lagt
inn\footnote{\url{http://www.openstreetmap.org/?lat=59.94246&lon=10.93098&zoom=15&layers=0BT}}.

Google leverer også mange karttjenester, og de har i dag veldig god
dekning, særlig i USA hvor de har fri tilgang til kartmateriale
vedlikeholdt av det offentlige, men også f.eks. i Bergen hvor de har
fått flyfoto fra Bergen Kommune. Selv om Googles kartdata ikke er
fritt tilgjengelig har man i dag mange muligheter til å integrere egne
datasett og produkter mot Google Maps og Google Earth. Eksempelvis kan
værdata lastes inn i Google
Earth\footnote{\url{http://www.yr.no/om_yrno/1.2414504}}, og Google
Maps kan til en viss grad integreres mot diverse webapplikasjoner.

Dersom man gir ut statens kartdata uten bruksbegrensninger, vil
tjenester som OpenStreetMap og Google Earth bli både bedre og supplert
med flere konkurrenter. Alternativet, slik vi ser det, er at Statens
Kartverk vil gli over til å bli en nisjeleverandør kun ovenfor
bransjer som har et særskilt høyt krav til detaljerte kart.

\closing{For foreningen NUUG }
\end{letter}
\end{document}
